Johnsrud Sundby overrasket over åpningsnerver
- Jeg hadde høye skuldre, sier Martin Johnsrud Sundby. Han vant 15 kilometer klassisk enkeltstart 1,3 sekunder foran Eldar Rønning. - Var det sesongstartnerver? - Ja, jeg tror det. Mange har sagt at jeg er i god form. Jeg skulle ut å vise folk. Også ble jeg litt stresset og nervøs. Men jeg tror det er godt å ha kjent på den følelsen, sier Sundby til VG. - Og det pleier ikke å være sånn på Beitostølen,legger han til. Han lå likt med Eldar Rønning etter 10 km, men klarte å å stake inn til seier da han hadde Rønnings tider å gå på. Til slutt gikk han i mål 1,3 sekunder foran trønderen. - Det var tungt hele veien. Det gikk lettere på intervalløkta sist søndag. Ikke noe overskuddsløp. Teknisk fungerte det godt, men jeg manglet den siste piffen, sier Eldar Rønning. - Hva hadde dette løpet holdt til i verdenscupen? - Vanskelig å si, men topp 10, svarer Rønning. Martin Johnsrud tror de hadde havnet litt høyere opp på resultatlisten i verdenscupen med fredagens innsats. - Jeg tror det hadde vært et sted mellom 4. og 6. plass i verdenscupen, sier Sundby.Både Johnsrud og Rønning har krysset av 14. februar i kalenderen. Da går samme distanse i Sotsji-OL. 15 km er en stor gullmulighet for dem begge. Petter Northug, som var forberedt på et tungt renn på den tredje dagen etter et tre uker langt høydeopphold i Val Senales. Han ble nummer 61, nesten to og et halvt minutt bak Joh nsrud Sundby. - Det er å tro på juelnissen at kroppens hans skulle fungere, sier Johnsrud Sundby. - Det var godt å få en hardøkt. Det gikk egentlig greit. Dette er den farten du har når du ikke har fartsøkter i kroppen, sier Northug til NRK. Alt tyder på at han går et nytt renn lørdag.Christ Jespersen var forbannet over at han hadde glatte ski, men havnet på 3. plass. - Bra med passplassering, men jeg skulle gjerne vunnet, sier Chris Jespersen. John Kristian Dahl (nummer 6) åpnet best på 2 km og Pål Golberg (nummer 4) ledet etter 6 km, men inne på stadion etter 10 av 15 km var Eldar Rønning og Martin Johnsrud i ledelse for første gang. De passerte helt likt før Johnsrud Sundby klarte å hente seieren på slutten. Øystein Pettersen endte på en god 5. plass. - Dette blir min sesong uansett, sier sprinteren som vant OL-gull sammen med Petter Nortug på lagsprinten for snart fire år siden.1. Martin Johnsrud Sundby 37.00,5 2. Eldar Rønning 37.01,8 3. Chris Jespersen 37.08,8 4. Pål Golberg 37.23,1 5. Øystein Pettersen 37.24,0 6. John Kristian Dahl 37.24,1 7. Didrik Tønseth 37.32,5 8. Roger Aa Djupvik 37.35,1 9. Petter Eliassen 37.39,2 10. Sjur Røthe 37.51,9
Martin Johnsrud Sundby følte presset, og var stresset før start. Selv om det bare var åpningsrennet på Beitostølen.